Amgylcheddau Dysgu Amgen- 
[image: ](Padayichie, 2022)
Cyflwyniad- 
Amcan y portffolio yma yw archwilio amgylcheddau dysgu amgen a’u heffaith ar dwf personol a datblygiad sgiliau. Bydd ffocws ar dri gweithgaredd allweddol sy’n cymryd dysgu y tu hwnt i leoliadau traddodiadol: garddio a choginio yn yr awyr agored, taith i Sain Ffagan i ymgysylltu â hanes yn uniongyrchol, a defnyddio gemau fel offeryn addysgol. Dengys pob profiad sut y gall amgylcheddau trochi, ymarferol a rhyngweithiol wella dysgu mewn ffyrdd unigryw ac ystyrlon. Trwy’r gweithgareddau hyn, amlygir portffolio yma gwerth dysgu trwy brofiad a’i allu i feithrin creadigrwydd, meddwl yn feirniadol a sgiliau ymarferol.
Datganwyd Erthygl 28 o Gonfensiwn y Cenhedloedd Unedig ar Hawliau’r Plentyn bod gan bob plentyn hawl i addysg (UNICEF, 2024). Sicrha'r hawl sylfaenol hon bod pob plentyn yn cael mynediad at y cyfleoedd sydd eu hangen i dyfu a datblygu. Ymhellach, pwysleisia Erthygl 29 yn pwysleisio bod yn rhaid i addysg fod yn gyfannol, gan anelu at ddatblygu personoliaeth, doniau a galluoedd plentyn i’r eithaf, tra hefyd yn meithrin parch at hawliau dynol, diwylliannau, a’r amgylchedd (UNICEF, 2024). Amlyga’r erthyglau hyn rôl hanfodol addysg yn natblygiad plentyn, nid yn unig yn academaidd ond hefyd yn gymdeithasol ac yn emosiynol.
Mae rhieni yn chwarae rhan bwysig wrth sicrhau bod addysg eu plentyn yn ffynhonnell hapusrwydd a thwf. Wrth ystyried opsiynau addysg amgen, gall rhieni ddod o hyd i leoliad lle bydd eu plentyn yn teimlo ei fod wedi'i ysbrydoli, ei gefnogi, ac yn gallu cyrraedd ei lawn botensial. Drwy ddewis yr amgylchedd dysgu cywir, gall rhieni helpu eu plentyn i ffynnu mewn ffordd sy’n cyd-fynd â’u cryfderau a’u diddordebau unigryw, gan feithrin eu datblygiad cyffredinol yn y pen draw mewn ffordd na fyddai addysg brif ffrwd efallai’n ei darparu’n llawn. (Transform Trust , 2024)

Beth yw addysgu amgen?
Dysgu amgen yw ddulliau addysgol sy'n digwydd y tu allan i'r dosbarth traddodiadol (Clark, 2024),  gan gynnig profiadau mwy ymarferol, rhyngweithiol a chreadigol. Yn hytrach na dysgu trwy lyfrau neu ddarlithoedd yn unig, pwysleisia dulliau amgen ymgysylltiad uniongyrchol â'r byd go iawn, gan alluogi unigolion i ddatblygu sgiliau trwy brofiad.

Yn ôl (Gilbertson et al., 2022) cynigir addysg amgen yn nifer o gyfleoedd i blant ddefnyddio eu synhwyrau. Drwy ddefnyddio eu synhwyrau – gweld, clywed, teimlo, a chlywed, caiff plant cyfle i ddysgu trwy brofiad uniongyrchol, sy'n cynorthwyo datblygiad eu dealltwriaeth a sgiliau mewn modd mwy naturiol. Yn ôl Grey (2013), "Mae plant wedi'u dylunio'n fiolegol i addysgu eu hunain," sy'n awgrymu bod gan blant gallu i ddysgu trwy eu profiadau a'u rhyngweithio â'r byd o'u cwmpas. Mae hyn yn cyd-fynd yn dda â'r syniad o ddefnyddio synhwyrau a dysgu yn yr awyr agored. Pan fydd plant yn ymgysylltu â’r awyr agored, maent yn cael eu rhoi mewn sefyllfaoedd sy’n rhoi profiadau synhwyraidd amrywiol, rhoi cyffwrdd â phlanhigion, arogli blodau, clywed adar, neu weld amgylcheddau naturiol gwahanol sy’n
eu galluogi i ddysgu mewn ffordd ymarferol a hunan cyfeiriedig. Hyrwyddai profiadau synhwyraidd hyn yn hyrwyddo dysgu gweithredol, gan ganiatáu i blant archwilio, arbrofi, a gwneud synnwyr o’u byd yn ffordd eu hunain. Seiliwyd dull hwn, ar eu hangen biolegol i archwilio, yn gwella eu datblygiad gwybyddol ac emosiynol, gan wneud dysgu yn yr awyr agored yn estyniad naturiol o gred Grey ynghylch gallu plant i ddysgu’n hunan cyfeiriedig.

Beth yw dysgu trwy profiad?
Datblygodd Kolb (1984) Theori Dysgu trwy Brofiad, hynny yw fodel adnabyddus a dylanwadol sy'n egluro sut y gall unigolion yn caffael gwybodaeth trwy brofiad uniongyrchol. Gan fod dysgu yn hanfodol i lywio bywyd, gellir defnyddio'r broses hon ar gyfer addysg, datblygiad personol, ac addasu i newid (Institute of Experiential Learning, 2024). Nid yw dysgu wedi’i gyfyngu i leoliadau ffurfiol ond yn digwydd yn barhaus mewn gwahanol amgylcheddau gydol oes. Pwysleisiwyd dull dysgu trwy brofiad Kolb gwella perfformiad, twf a datblygiad sgiliau. Fe ddisgrifiodd y broses ddysgu drwy gylch pedwar cam strwythuredig.-
 [image: ]  (Toronto Metropolitan University, 2024)

Cafodd model dysgu trwy brofiad Kolb yn cael ei ddylanwadu'n gryf gan athroniaethau addysgol blaengar John Dewey a theorïau datblygiad Jean Piaget, a nododd y ddwy rôl bwysig ymgysylltu gweithredol yn y broses ddysgu. Mewn Democracy and Education (1916), dadleuodd Dewey bod dysgu yn fwy effeithiol pan fydd yn cynnwys profiadau bywyd go iawn sy'n ymgysylltu â dysgwyr yn uniongyrchol â'u hamgylchedd. Yn yr un modd, roedd y Ddyfarniad Cydlyniant Cyd-destun Piaget yn The Origins of Intelligence in Children (1952), yn pwysleisio pwysigrwydd archwilio gweithredol a rhyngweithio â’r byd ar gyfer twf a datblygiad gwybyddol.


Garddio a Choginio yn yr Awyr Agored
Cyflwynwyd 'Campaign for School Gardening' gan RHS yn 2007, ac ers hynny, mae mwy na 12,000 o sefydliadau addysgol wedi cofrestru. Nod ymgyrch yw dangos sut gall garddio wella'r cwricwlwm ac annog ysgolion i'w ddefnyddio fel offeryn addysgol. I gyflawni hyn, cefnogir yr ymgyrch datblygu gerddi cynaliadwy er lles ac iechyd pobl ifanc (Hand Made Places, 2020).
Mae garddio mewn ysgolion yn ffordd effeithiol o gyfoethogi profiadau dysgu plant. Mae'n caniatáu i fyfyrwyr gysylltu â natur, datblygu sgiliau ymarferol, a chael dealltwriaeth ddyfnach o'r amgylchedd a chynaliadwyedd. Gall prosiectau garddio ddysgu amrywiaeth o bynciau, o fioleg a gwyddoniaeth i fathemateg a chelf, i gyd wrth feithrin ymdeimlad o gyfrifoldeb a gwaith tîm.
Yn dilyn ymchwil gan Kent-Teach (2022) mae garddio i fod yn weithgaredd pleserus a buddiol i bobl o bob oed, gan gynnwys plant a phobl ifanc. Dangoswyd bod treulio amser yn yr awyr agored yn gwella hwyliau, yn lleihau straen, ac yn hybu hunan-barch. Anogir garddio hefyd gweithgaredd corfforol, gan helpu plant i gymryd rhan mewn ymarfer corff wrth ddefnyddio eu creadigrwydd a'u dychymyg. Trwy blannu blodau, gall plant gysylltu â natur a denu peillwyr fel gwenyn a gloÿnnod byw, gan feithrin gwerthfawrogiad o'r amgylchedd. Yn ogystal, gall tyfu ffrwythau a llysiau hybu arferion bwyta'n iach a dysgu plant am gylchoedd bywyd planhigion mewn ffordd ddifyr, ymarferol.
Awgryma Zylstra et al. (2014) bod plant yn y byd Gorllewinol wedi ymwahanu oddi wrth natur, sy’n ffactor allweddol yn yr argyfwng cymdeithasol-ecolegol parhaus. Gan fod cymdeithas a natur wedi'u cydgysylltu'n ddwfn, meithrinir datblygu cysylltiad â natur mwy o ymwybyddiaeth o'r berthynas hon. Yn yr un modd, dadleuodd Harris (2021) bod cymryd rhan mewn profiadau dysgu o fewn amgylcheddau naturiol yn annog ymwybyddiaeth amgylcheddol ac yn ysgogi unigolion i gymryd camau i amddiffyn y blaned. Yn ychwanegol, i fanteision corfforol ac addysgol, cefnogir garddio datblygiad synhwyraidd trwy ysgogi cyffwrdd, golwg, arogl, blas a chlyw.
Yn ôl Estyn (2024) defnyddiodd Ysgol Gyfun Llangefni yn Ynys Môn garddio fel gweithgaredd i ennyn diddordeb disgyblion a dywedodd fod yr ardd wedi cael effaith gadarnhaol ar ddysgu, sgiliau cyfathrebu a lles myfyrwyr. Mae'n darparu lle creadigol ar gyfer archwilio, gweithio fel tîm, a gweithgareddau corfforol wrth feithrin cysylltiad â natur. Awgrymir ymchwil yn awgrymu bod ymgysylltiad o'r fath yn gwella canolbwyntio, perfformiad academaidd, ac iechyd cyffredinol. 
 Bydd y rhan nesaf o’r portffolio yn ffocysu ar weithgaredd o blannu planhigion ac yna coginio tu allan ar ôl iddyn nhw dyfu fel y dangosir yn lluniau - 

Gweithgaredd- 
1- Plannu hadau yn gardd yr ysgol
2- Dyfrio'r planhigion yn addas
3- Ymchwilio i pa prydau o fwyd gall coginio yn defnyddio’r llysiau
4- Ar ôl I'r hadau tyfu i llysiau, coginio yn yr awyr agored ar ‘gril’
Wrth i blant plannu hadau yng ngardd yr ysgol maent yn cefnogi Cwricwlwm i Gymru trwy feithrin ymdeimlad o gyfrifoldeb ac ymwybyddiaeth amgylcheddol. Mae’r gweithgaredd ymarferol hwn yn cyd-fynd y Pedwar Diben trwy ddatblygu dinasyddion egwyddorol, gwybodus sy’n deall cynaliadwyedd a chynhyrchu bwyd (Llywodraeth Cymru, 2022a). Cefnogir hefyd Maes Dysgu a Phrofiad Gwyddoniaeth a Thechnoleg, gan alluogi disgyblion i archwilio cylchoedd bywyd planhigion ac ecosystemau - ‘’Rwy’n gallu disgrifio cyd-ddibyniaeth organebau mewn ecosystemau ac esbonio sut mae hyn yn effeithio ar eu siawns o oroesi’’ (Llywodraeth Cymru, 2020a). Yn ogystal, mae’n gysylltiedig ag Erthygl 24 o’r CCUHP (CCUHP, 2025), sy’n pwysleisio hawl plant i fyw mewn amgylchedd iach a chael bwyd maethlon. Cefnogwyd gweithgareddau yma ymchwil wyddonol trwy annog disgyblion i arsylwi, mesur a dadansoddi newidiadau yn y byd naturiol. Maent yn dysgu am dyfiant planhigion, gwerth maethol bwyd, a newidiadau cemegol wrth goginio. Trwy ddefnyddio dull ymchwiliol, mae disgyblion yn datblygu sgiliau fel gwneud rhagfynegiadau, casglu data a meddwl yn feirniadol, sy’n hanfodol mewn gwyddoniaeth. Bydd disgyblion sydd ag anawsterau symud neu yn gadair olwyn yn cael trafferthion cael mynediad i'r ardaloedd garddio. Felly, mae sicrhau bod yr ardal yn ffisegol hygyrch neu gynnig dewisiadau eraill ar gyfer cyfranogiad yn hanfodol. Hefyd, dylid bod yn ymwybodol o allergennau posibl, megis alergeddau i blanhigion neu gynhwysion bwyd felly pwysleisir pwysigrwydd cymryd rhagofalon i sicrhau diogelwch.  

Mae gofalu am y planhigion trwy eu dyfrio a monitro eu twf yn annog cyfranwyr mentrus a chreadigol (Llywodraeth Cymru, 2022a), gan ddatblygu sgiliau datrys problemau a dyfalbarhad. Mae’r cam hwn yn cyd-fynd â’r addysgeg 12 sef- annog cydweithio (Llywodraeth Cymru, 2023), gan annog disgyblion i drafod efo cyfoedion gweithio fel tîm i sicrhau bod pawb yn cyfrannu i alluogi'r llysiau i dyfu yn iawn. Mae hefyd yn gysylltiedig â Maes Dysgu a Phrofiad Mathemateg a Rhifedd Llywodraeth Cymru (2020b), wrth i ddisgyblion fesur twf a chofnodi newidiadau dros amser- ‘Rwy’n gallu defnyddio data er mwyn dod i gasgliadau am ragdybiaethau, ac rwyf wedi mynegi fy nghanfyddiadau yn glir’. Bydd y disgyblion yn defnyddio'r sgil yma er mwyn rhagfynegi faint o dwr i ychwanegu at yr hadau a phridd. Mae ambell blentyn ac awtistiaeth yn dioddef o broblemau synhwyraidd, megis rhai gweadau, arogleuon, synau a llawer mwy (Autism Speaks, 2024). Felly efallai y bydd plentyn yn dod o hyd i'r amgylchedd agored yn anodd dod o hyd i'r amgylchedd awyr agored yn anodd, oherwydd sŵn neu gweadeuedd gwahanol. Er mwyn helpu’r disgyblion yma, gall staff creu lle tawel darparu cymorth synhwyraidd, fel amddiffynwyr clustiau.

Mae ymchwilio i brydau bwyd a chofnodi gan ddefnyddio’r cynnyrch a dyfwyd yn hyrwyddo dysgwyr uchelgeisiol, galluog (Llywodraeth Cymru, 2022a), gan ddatblygu sgiliau meddwl yn feirniadol ac ymchwilio. Wrth i ddisgyblion ymchwilio i fwydydd er mwyn coginio, gallan nhw ymchwilio i ba fwydydd sy’n draddodiadol yng Nghymru, bydd hyn yn cefnogi’r maes dysgu Y Dyniaethau a hefyd bwrw'r maes ‘ddinasyddion egwyddorol, gwybodus yng Nghymru a’r byd’ o’r pedwar diben gan ei fod yn ymchwilio hanes Cymru. Mae'r rhan yma o’r gweithgaredd yn hybu dysgu seiliedig ar ymholi sy’n seiliedig ar athroniaeth John Dewey (Dewey, Nagel and Jo Ann Boydston, 2008) bod addysg yn dechrau gyda chwilfrydedd y dysgwr, mae dull ymholi yn y dosbarth yn trosglwyddo cyfrifoldeb dysgu i'r disgyblion ac yn eu hannog i ddod i ddealltwriaeth o gysyniadau trwy eu darganfod eu hunain (Lee, 2023). Caniatáu'r hyn ddisgyblion i ymchwilio i ddewisiadau bwydydd iach a dewis eu hunain pa fwydydd hoffan nhw goginio. Gall anawsterau gwybyddol a dysgu, fel dyslecsia neu ADHD, fod yn her i rai disgyblion wrth gwblhau'r rhan yma. Efallai y bydd angen cymorth ychwanegol, fel cyfarwyddiadau wedi'u symleiddio, cymorth ychwanegol, neu ffyrdd amgen o gofnodi gwybodaeth, megis cyfathrebu ar lafar fod yn syniad i blant sy’n cael trafferth efo rhan hyn.  

Yn olaf, meithrinir coginio’r cynnyrch sydd wedi’i dyfu yn yr awyr agored ar gril  unigolion hyderus, iach, (Llywodraeth Cymru, 2022a) trwy hyrwyddo annibyniaeth a sgiliau bywyd. Mae’n cyd-fynd â Maes Dysgu a Phrofiad Iechyd a Lles, gan addysgu disgyblion am faeth a pharatoi bwyd- ‘Rwy’n gallu cymhwyso ystod o dechnegau i baratoi amrywiaeth o brydau maethlon’ (Llywodraeth Cymru, 2020). Mae rhif chwech o’r deuddeg addysgeg y cwricwlwm sef - ‘creu cyd-destunau dilys ar gyfer dysgu’ (Llywodraeth Cymru, 2023) yn ganolog i’r cam hwn, gan annog ymgysylltiad gweithgar â bywyd go iawn a gall paratoi’r disgyblion am y dyfodol.  

Yn ystod y dasg hon, buodd pob plentyn yn brysur ac roeddent bob amser yn edrych ymlaen at y cam nesaf. Gwadodd rhywbeth yn y dasg hon oedd i bob plentyn yn y dosbarth, pob gallu a ffactorau eraill a ystyriwyd. Er bod rhai disgyblion wrth eu bodd yn plannu a chael eu dwylo'n fudr, roedd yn well gan eraill ymchwilio i brydau iach a chytbwys y gallent eu gwneud gartref gyda'u gwarcheidwaid. Yn gyffredinol, elwodd yr holl blant yn fawr o'r dasg hon gan fod sgiliau trosglwyddadwy y gallent eu cymryd oddi yno i barhau i'w defnyddio gartref. Intergreiddir prosiect hwn y chwe Maes Dysgu a Phrofiad, nifer o egwyddorion addysgeg, ac amryw o erthyglau CCUHP, gan hefyd hybu sgiliau traws cwricwlaidd a sicrhau dull addysgol cynhwysfawr ac yn gysylltiol sy’n cyd-fynd yn llawn â Chwricwlwm i Gymru.  


Darlunio hanes yn Sain Ffagan
Mae amgueddfeydd yn chwarae rhan hanfodol mewn addysg drwy ddarparu cyfleoedd dysgu trwy brofiad sy’n ymestyn y tu hwnt i’r ystafell ddosbarth. Yn ôl Falk a Dierking (2013), mae amgueddfeydd yn creu amgylcheddau dysgu anffurfiol sy’n annog chwilfrydedd, meddwl beirniadol, ac ymgysylltiad personol â gwybodaeth. Maent yn galluogi dysgwyr i ryngweithio ag arteffactau hanesyddol, arddangosion gwyddonol, ac arddangosiadau diwylliannol mewn ffyrdd sy'n dyfnhau dealltwriaeth ac yn gwneud dysgu'n fwy cofiadwy.
[image: ] (National Museum Wales, d.d)
Fel y nodwyd gan Visit Wales (2025) Sain Ffagan yw un o amgueddfeydd awyr agored mwyaf blaenllaw Ewrop ac atyniad treftadaeth fwyaf poblogaidd Cymru ac enillydd Amgueddfa’r Flwyddyn Cronfa Gelf y DU 2019. Mae'n adnabyddus am ei hadeiladau gwreiddiol o wahanol gyfnodau hanesyddol wedi'u hailgodi yn y parcdir 100 erw, yn eu plith tai, fferm, ysgol, capel a Sefydliad y Gweithwyr ysblennydd. 
 O safbwynt addysgeg, cefnogir amgueddfeydd dysgu ar sail ymholiad (Dewey, 1977), lle gall dysgwyr datblygu eu cwestiynau eu hunain ac yn ceisio atebion trwy archwilio. Trwy ymgysylltu â ffynonellau gwybodaeth y byd go iawn, gall myfyrwyr datblygu sgiliau meddwl lefel uwch, gan gynnwys dadansoddi, gwerthuso, a synthesis, sy'n hanfodol ar gyfer llwyddiant academaidd (Anderson & Krathwohl, 2001).
[image: ] (Amgueddfa Cymru, 2025)
 Ymhellach, hyrwyddwyd amgueddfeydd tegwch a chynhwysiant mewn addysg trwy wneud dysgu yn hygyrch i gynulleidfaoedd amrywiol. Maent yn cynnig amgylcheddau dysgu amgen sydd o fudd i fyfyrwyr â gwahanol arddulliau dysgu, gan gynnwys dysgwyr gweledol, cinesthetig a chlywedol (Gardner, 1983). Yn ogystal, mae mentrau fel rhaglenni allgymorth amgueddfeydd ac arddangosfeydd digidol yn helpu i bontio bylchau addysgol ar gyfer myfyrwyr nad oes ganddynt fynediad rheolaidd o bosibl at adnoddau o’r fath (Hooper-Greenhill, 2007).

Gweithgaredd-
Ar ôl edrych o amgylch amgueddfa Sain Ffagan, rhaid i ddisgyblion dewis yr adeilad yr oedd wedi diddori nhw mwyaf, wedyn, tynnu llun ohonynt ac yna ysgrifennu stori ddychmygol am sut roedd plentyn oedran nhw yn fyw yn yr oes yna i gyd-fynd. Mae’r gweithgaredd yma yn cyfuno celf a dychymyg â dysgu hanesyddol trwy annog plant i feddwl am y gwahaniaethau rhwng bywyd yr adeg dewiswyd a nawr yn ogystal â meithrin dealltwriaeth o gymdeithasau a ffordd o fyw pobl mewn cyfnodau gwahanol. Mae rhan yma o’r gweithgaredd yn annog dinasyddion, egwyddorol a gwybodus (Llywodraeth Cymru, 2022a). Adlewyrchir hyn egwyddorion Damcaniaeth Dysgu Profiadol Kolb (1984), lle mae dysgu’n digwydd drwy brofiadau uniongyrchol. Cynigir y dasg hon cyfle i blant ymchwilio’n greadigol i’r gorffennol, gan ddatblygu sgiliau hanfodol mewn hanes, iaith a’r celfyddydau mynegiannol yn ogystal â dysgu traws gwricwlaidd, sy’n hollbwysig i Gwricwlwm Cymru (Llywodraeth Cymru, 2022). Rhwystr potensial o’r rhan yma fydd rhag cael mynediad i bob ardal os nad yw'r amgueddfa'n cynnwys llwybrau i ddisgyblion efo anableddau symud fel cadair olwyn, yn amlwg gall hyn fod yn broblem enfawr i ambell blentyn felly bydd rhaid ymchwilio blaenllaw i osgoi unrhyw blentyn yn cael ei adael allan.  
Pan fydd y disgyblion yn dewis yr adeilad mwyaf diddorol iddynt, mae’n annog dysgu sy’n canolbwyntio ar y plentyn (Vygotsky, 1978). Mae rhoi’r dewis iddynt yn eu hannog i feddwl yn feirniadol ac ymgysylltu’n bersonol â’r dysgu. Hefyd, wrth i ddisgyblion dewis yr adeiladid gorau nhw mae hyn yn cefnogi rhif deg o’r deuddeg addysgeg (Llywodraeth Cymru, 2023) sef - ‘yn annog dysgwyr i gymryd cyfrifoldeb cynyddol am eu dysgu eu hunain’ gan daw nhw sy’n gallu penderfynu ar beth fydden nhw yn tynnu llun o. Yn ogystal, mae hyn yn cefnogi egwyddor dysgu gymdeithasol Vygotsky, wrth i ddisgyblion drafod eu hoff adeiladau a rhannu eu rhesymau dros eu dewis, gan gyd-ddysgu oddi wrth ei gilydd (Main, 2023).
Mae darlunio’r adeilad yn ddatblygiad allweddol o sgiliau celfyddydol ac arsylwi, gan wella eu gallu i sylwi ar fanylion a meddwl yn greadigol. Mae hyn yn cyd-fynd â’r Celfyddydau Mynegiannol (Llywodraeth Cymru, 2020d) yn y Chwe Maes Dysgu a Phrofiad, gan annog disgyblion i fynegi eu dealltwriaeth trwy gyfryngau gweledol. Mae hefyd yn adlewyrchu egwyddorion dysgu amlsynhwyraidd (Valencia Montessori School, 2023), gan adlewyrchu creadau Montessori,  wrth i blant darlunio eu hoff adeilad yn yr amgueddfa bydden yn defnyddio’r dull amlsynhwyraidd Montessori trwy ymgysylltu â’u synhwyrau gweledol trwy arsylwi, gan iddynt gysylltu â’r pwnc mewn ffordd ymarferol. Hyrwyddwyd y gweithgaredd hwn dysgu hunan-gyfarwydd a datblygiad synhwyraidd wrth iddynt fynegi eu dealltwriaeth trwy archwilio creadigol.
Wrth ysgrifennu stori am blentyn yn byw yn yr oes hanesyddol benodol, mae disgyblion yn defnyddio eu dychymyg tra hefyd yn cymhwyso gwybodaeth hanesyddol. Mae'r rhan hon o'r gweithgaredd yn cyd-fynd â rhif pump o'r deuddeg egwyddor addysgeg- 'gosod tasgau a dewis adnoddau sy'n adeiladu ar wybodaeth a phrofiad blaenorol ac yn ennyn diddordeb' gan fod y rhan hon o'r dasg yn seiliedig ar y lluniad a luniwyd ganddynt yn flaenorol. Mae hyn yn cefnogi Iaith, Llythrennedd a Chyfathrebu - ‘Rwy’n gallu defnyddio fy nychymyg ac arbrofi gyda gwahanol ffurfiau a thechnegau creadigol er mwyn creu fy llenyddiaeth fy hun’ (Llywodraeth Cymru, 2020), gan wella eu sgiliau ysgrifennu naratif, a Dyniaethau, gan ddatblygu eu dealltwriaeth o hanes a diwylliant- ‘Rwy’n deall y gellir rhannu’r gorffennol i gyfnodau o amser a bod gan y cyfnodau hyn nodweddion nodedig. Rwy’n deall hefyd bod y cyfnodau hyn yn wahanol i’w gilydd yn ogystal â bod yn wahanol i’r presennol’. Yn ogystal, mae’n datblygu dysgwyr uchelgeisiol a galluog (Llywodraeth, 2022a), gan eu hannog i feddwl yn feirniadol am sut roedd bywyd yn y gorffennol ac i adeiladu eu gwybodaeth yn annibynnol. Gall disgyblion efo ADY fel dyslecsia neu ADHD teimlo fod y rhan yma o’r gweithgaredd yn anodd gan ei fod yn cael anawsterau canolbwyntio (NHS, 2025), felly er mwyn cynorthwyo'r disgyblion yma gall athrawon cynnwys templed neu sgaffald gyda geiriau allweddol i'w promptio er mwyn  sicrhau cydraddoldeb i bawb.
[image: ] (Donald, 2021)
I gloi, mae’r gweithgaredd yma yn gyfle i blant ymgysylltu’n ddwfn â’r gorffennol drwy greadigrwydd a myfyrdod. Trwy gyfuno darlunio ac ysgrifennu, mae’n cefnogi damcaniaethau dysgu modern ac yn sicrhau bod plant yn cael dysgu ystyrlon sy’n datblygu eu sgiliau hanfodol yn unol â Chwricwlwm i Gymru.

Denfyddio Darllen Co i Datblygu Llythrennedd
Sefydlwyd Darllen Co ym Mawrth 2022 gan gyn-athrawon gyda’r nod o fynd i’r afael â’r diffyg adnoddau dysgu digidol Cymraeg sydd ar gael i athrawon, plant a rhieni yng Nghymru (Darllen Co, 2022). Mae’r platfform yn cynnig e-llyfrau cyffrous a chynhwysol sy’n adlewyrchu cymunedau Cymru heddiw, gyda chyfraniadau gan awduron ac arlunwyr Cymraeg.
[image: ] (Getty, 2019)
[image: ] (Darllen Co, 2025) 
Fel adnodd darllen ar-lein ar gyfer plant ysgol gynradd, athrawon a rhieni, mae Darllen Co yn sicrhau bod pob plentyn yng Nghymru yn cael mynediad at lyfrau o ansawdd uchel er mwyn meithrin cariad gydol oes at ddarllen (Darllen Co, 2025). Mae’r platfform yn dod â’r iaith Gymraeg yn fyw drwy ddulliau rhyngweithiol, gan wneud dysgu’n hwyliog ac yn ddeniadol. 
Yn ôl Llywodraeth Cymru (2024), erbyn 2024 mae mwy na 40,000 o bobl a 70% o ysgolion yng Nghymru yn defnyddio Darllen Co. Mae’r platfform hwn yn darparu dull effeithiol o ddarllen drwy gyfuno darllen gweledol â gwrando, gan wella sgiliau darllen plant. 
Mae ymchwil gan Weitzman (2024) yn awgrymu bod darllen trochi, sef ymarfer o ddarllen llyfr wrth wrando arno ar yr un pryd, yn cynnig manteision sylweddol ar gyfer dysgu iaith a datblygu sgiliau darllen. Mae'r dull hwn yn ymgysylltu â gwahanol rannau o'r ymennydd, gan wella gallu a dealltwriaeth gyffredinol. Yn ogystal, nodir Friedland, Gilman a Johnson (2017) bod rhuglder a chydnabyddiaeth awtomatig o eiriau yn galluogi darllenwyr i ganolbwyntio ar ddeall ystyr y testun, gan arwain at well dealltwriaeth a gwelliant mewn safonau darllen. 
 Yn ôl Theori Awtomatig (LaBerge & Samuels, 1974), mae darllen rhugl yn digwydd pan fydd adnabod geiriau’n dod yn awtomatig. Pan fydd plant yn gwrando ar eiriau wrth ddarllen, maent yn datblygu’r gallu i adnabod geiriau yn gyflymach ac yn fwy effeithlon. Mae hyn yn eu galluogi i ganolbwyntio ar ddeall ystyr y testun yn hytrach na threulio amser ac egni ar ddatgodio geiriau unigol.  
Yn ogystal â darllen a gwrando ar destun ar un pryd, mae hefyd cwestiynau i ddisgyblion i ateb ar ddiwedd pob llyfr. Yn ôl Durrington Research School (2021) mae darllen gwybodaeth ac wedyn ateb cwestiynau yw un o'r dulliau mwyaf effeithiol o feithrin sgiliau deall a meddwl beirniadol ymhlith plant. Mae'r broses hon yn eu hannog i brosesu gwybodaeth yn weithredol, cryfhau eu cof a gwella eu gallu i fynegi gwybodaeth yn glir ac yn strwythuredig. I ategu at hyn, dengys ymchwil gan Education Endowment Foundation (2021) bod strategaethau darllen yn gallu gwella cynnydd disgyblion o hyd at chwe mis mewn blwyddyn, yn enwedig pan fo'r gweithgareddau wedi'u teilwra i'w gallu. Drwy gyfuno dulliau darllen cydweithredol a graffeg drefniadol, gall Darllen Co wella sgiliau darllen a deall plant mewn modd rhyngweithiol a heriol. Mae tystiolaeth hefyd yn awgrymu bod technoleg ddigidol yn cefnogi dealltwriaeth ddarllen, yn enwedig trwy annog hunan-holi a defnyddio strategaethau darllen effeithiol Education Endowment Foundation (2021).
Yn ôl Theori Wybyddol Dysgu (Piaget, 1952), mae plant yn datblygu trwy gyfres o gamau gwybyddol lle maent yn adeiladu gwybodaeth newydd ar sail eu profiadau blaenorol. Trwy ddarllen testun ac wedyn ateb cwestiynau, maent yn dysgu gwybodaeth newydd i'w cynlluniau gwybyddol presennol, gan feithrin dealltwriaeth ddyfnach o'r pwnc. Yn ogystal, mae Theori Dysgu Weithredol (Bruner, 1966) yn awgrymu bod plant yn dysgu orau trwy ryngweithio a deall ystyr yn hytrach na thrwy ailadrodd ffeithiau yn unig. Trwy ddarllen ac wedyn ymateb i gwestiynau, maent yn cael cyfle i gymhwyso gwybodaeth mewn ffordd strwythuredig, gan feithrin meddwl beirniadol a sgiliau iaith.
Mae anghydraddoldebau digidol yn rhwystr potensial sylweddol, gan nad oes gan bob plentyn fynediad at ddyfeisiau digidol nac at gysylltiad rhyngrwyd dibynadwy gartref. Mae hyn yn cyfyngu ar eu gallu i ymarfer y sgiliau hyn y tu allan i'r ysgol, gan greu bwlch yn eu cynnydd o gymharu â disgyblion sydd â mwy o adnoddau ar gael. Yn ôl Murphy 2024, mae 21% o bobl yng Nghymru yn byw yn tlodi felly efallai bod ddim arian gyda theuluoedd i brynu dyfeisiau electronig i blant i gwblhau tasgau cartref. 
 Cefnogir adnodd hwn dysgu iaith drwy weithgareddau rhyngweithiol sy’n annog defnydd creadigol o’r Gymraeg. Gellir ei ddefnyddio gan athrawon i wella gwersi, gan rieni i gefnogi dysgu gartref, ac fel adnodd i ddisgyblion sy’n awyddus i ddatblygu eu sgiliau iaith.  
Gweithgaredd- 
I ddechrau, bydd angen i'r athro neu’r cynorthwyydd dewis llyfrau addas i ddisgyblion darllen gan ystyried gallu. Gan fod y gwefan Darllen Co ar lein, gall athrawon mynd a disgyblion i nifer o amgylcheddau dysgu amgen megis- ystafell cyfrifiaduron neu du allan gyda ‘IPads’ neu laniaduron er mwyn defnyddio. Bydd weithgaredd hwn yn cefnogi'r Cwricwlwm i Gymru trwy ddatblygu llythrennedd, hunanreolaeth a sgiliau meddwl beirniadol. Mae dewis llyfrau addas ar gyfer disgyblion yn sicrhau bod pob plentyn yn cael her sy’n cyfateb i’w allu, gan alluogi datblygiad llythrennedd unigol. Mae hyn yn cyd-fynd â'r egwyddor o addasu dysgu i anghenion pob plentyn (Llywodraeth Cymru, 2022c), gan hyrwyddo cynnydd a chyrhaeddiad i bawb.
[image: ] [image: ]
Drwy ddarllen a gwrando ar y testun ar yr un pryd, mae plant yn elwa ar ddull darllen trochi, sy’n gwella cydnabyddiaeth geiriau, rhuglder a dealltwriaeth. Mae’r dull hwn yn cyd-fynd â’r ddealltwriaeth fewnol o sut mae plant yn dysgu, gan ddefnyddio sgiliau synhwyraidd lluosog i gryfhau eu gallu i brosesu gwybodaeth. Mae’r dull hefyd yn cefnogi'r Pedwar Diben, yn enwedig datblygu dysgwyr uchelgeisiol a galluog (Llywodraeth Cymru, 2022a) sy'n meddu ar y sgiliau llythrennedd sydd eu hangen i ymgysylltu â gwybodaeth yn hyderus. Rhwystr potensial am y dasg yma fydd gall disgyblion ag Anghenion Dysgu Ychwanegol, megis dyslecsia neu ADHD, wynebu heriau wrth ddarllen ar-lein, yn enwedig os nad yw'r testunau wedi'u haddasu'n briodol, megis defnyddio ffontiau hygyrch neu liw cefndir addas. Yn ôl Williams (2022), mae rhai pobl ddyslecsig yn cael trafferth darllen ffontiau penodol. Mae’r (2023) yn datgan bod rhai pobl ddyslecsig yn gweld bod bylchau rhwng llinellau mwy yn gwella darllenodd. Dylai fod yn gymesur â'r bylchau rhwng geiriau a dylai fod yn 1.5/150%. Er mwyn i athrawon ddefnyddio Darllen Co rhaid iddynt sicrhau bod e-lyfrau addas ar gyfer plant â dyslecsia. Yn ogystal, gall y gweithgaredd o ddarllen a gwrando ar yr un pryd fod yn ormod o ysgogiad i rai disgyblion, gan effeithio ar eu gallu i ganolbwyntio.
[image: ]
Mae ateb cwestiynau yn seiliedig ar y testun yn annog myfyrio ac ymgysylltu â’r deunydd, gan ddatblygu sgiliau meddwl beirniadol ac annibyniaeth. Mae hyn yn cyd-fynd â rhif naw o’r deuddeg addysgeg sef- ‘atgyfnerthu sgiliau trawsgwricwlaidd llythrennedd a chymhwysedd digidol, a darparu cyfleoedd i’w hymarfer’ a hefyd rhif pump – ‘gosod tasgau a dewis adnoddau sy’n adeiladu ar wybodaeth flaenorol.,’ gan ddefnyddio cwestiynu a meddwl dyfnach i feithrin dealltwriaeth drylwyr. Yn ogystal, mae'r dull hwn yn hybu sgiliau cyfathrebu, fel sy’n ofynnol yn Erthygl 28 o Gonfensiwn y Cenhedloedd Unedig ar Hawliau’r Plentyn (UNICEF, 2024), sy’n nodi bod gan bob plentyn hawl i addysg effeithiol sy’n eu paratoi ar gyfer eu dyfodol. 
[image: ]

Mae'r gweithgaredd hwn hefyd yn cefnogi datblygiad Cymhwysedd Digidol a Llythrennedd, sy’n hanfodol o fewn y Cwricwlwm i Gymru. Trwy ddefnyddio technoleg i ddarllen a gwrando ar lyfrau yn ddigidol, mae disgyblion yn meithrin sgiliau llythrennedd trwy gyfryngau modern, gan ddysgu sut i ddefnyddio adnoddau digidol yn effeithiol i gefnogi eu dysgu. Mae hyn yn cyd-fynd â’r Fframwaith Cymhwysedd Digidol (2020) yn ogystal â’r Fframweithiau Sgiliau Trawsgwricwlaidd (2022), gan annog plant i ddefnyddio technoleg yn bwrpasol a moesegol i ddatblygu llythrennedd.  


Casgliad-
Mae’r portffolio hwn yn amlygu gwerth dysgu trwy brofiad, gan archwilio garddio a choginio, ymweliad â Sain Ffagan, a defnyddio gemau addysgol. Mae'r gweithgareddau hyn yn dangos sut gall dysgu ymarferol feithrin creadigrwydd, meddwl beirniadol a sgiliau bywyd. Drwy gysylltu theori ag ymarfer, gwelwyd sut gall amgylcheddau trochi gynyddu ymgysylltiad a dealltwriaeth. Yn y pen draw, mae dysgu amgen yn cynnig dull cynhwysol ac ystyrlon sy'n cefnogi pob dysgwr.

